युवक रेलवे ट्रैक पर सुन रहा था गाना, ड्राइवर ने पुलिस के हवाले किया
रोहतक | रेलवेट्रैक पर आए दिन हादसों में मौत होने के बावजूद लोग चेत नहीं रहे हैं। ऐसा ही एक जीवंत उदाहरण शनिवार को जींद रेलवे स्टेशन से डेढ़ किमी दूर देखने को मिला। रेलवे ट्रैक के बीच में बैठकर एक युवक कान में ईयरफोन लगाकर तेज आवाज में गाने सुन रहा था। इसी बीच जनता एक्सप्रेस के ड्राइवर ने युवक को अलर्ट करने के लिए लगातार प्रेशर हार्न बजाए, लेकिन ईयरफोन होने की वजह से युवक को कुछ सुनाई नहीं पड़ा। ड्राइवर ने आनन-फानन में ब्रेक लगाकर ट्रेन को रोका। सबक सिखाने के लिए लापरवाह युवक को पकड़कर अपने साथ बैठाया और अपने साथ रोहतक ले आया। चालक ने आरपीएफ को लिखित शिकायत देकर जींद के श्याम नगर स्थित पटियाला चौक निवासी अमित युवक को उनके हवाले कर दिया। पुलिस ने मामला दर्ज कर लिया है।
hin_Deva hin_Deva